ลือ! SSI เตรียมขายหุ้น BSBM คาดนำเงินไปใช้หนี้
ลือ! SSI เตรียมขายหุ้น BSBM คาดนำเงินไปใช้หนี้ โดยคาด 20% ขายให้กับเสี่ยเจริญ และอีก 20% ให้กับธนาคารเซี่ยงไฮ้ราคาขายที่หุ้นละ 1.5 บาท
1 ต.ค. 2558

แหล่งข่าวรายหนึ่งเปิดเผยกับข่าวหุ้นธุรกิจออนไลน์ว่า มีกระแสข่าวลือว่าเครือสหวิริยา จำกัด ซึ่งเป็น 1 ในเครือบริษัท สหวิริยาสตีลอินดัสตรี จำกัด (มหาชน) หรือ SSI เตรียมตัดขายหุ้น บริษัท บางสะพานบาร์มิล จำกัด (มหาชน) หรือ BSBM สัดส่วนประมาณ 20% ขายให้กับเสี่ยเจริญ และอีก 20% เป็นการขายให้กับธนาคารเซี่ยงไฮ้
โดยกำหนดราคาขายที่หุ้นละ 1.5 บาท เพื่อนำเงินดังกล่าวไปดำเนินการชำระหนี้บริษัทแม่ ขณะเดียวกันคาดว่ากลุ่มทุนใหม่เตรียมส่งผู้บริหารเข้านั่ง board  BSBM เพื่อเตรียมขยายธุรกิจก่อสร้างเต็มรูปแบบ
“ก็คาดว่าเครือ SSI จะขายหุ้น BSBM ให้เสี่ยเจริญกับธนาคารเซี่ยงไฮ้ คงจะนำเงินไปใช้หนี้” แหล่งข่าวกล่าว
 
อนึ่ง บริษัท เครือสหวิริยา จำกัดถือหุ้นอยู่ใน BSBM จำนวน 48,004,930 หุ้นในสัดส่วน 4.24%(ที่มา ตลท.)
 